***ПИСАНА ПРИПРЕМА ЗА ЧАС ПРАВОСЛАВНЕ ВЈЕРОНАУКЕ***

***Име и презиме вјероучитеља: јереј Божидар Куртиновић,свештеник***

***Школа и мјесто: ОШ „Петар Кочић“ Шипраге***

***Разред: VIII***

***Датум: 11.10.2019.године***

***Редни број часа: 06.***

**МЕТОДИЧКИ ПОДАЦИ**

**Наставна тема: Господ Исус Христос долази и успоставља нови Божији савез**

**Наставна јединица: Благовијести Пресветој Дјеви Марији о рођењу Господа Исуса Христа**

**Тип часа: Обрада наставне јединице**

**Циљ часа: Ученицима објаснити празник Благовијести, објаснити догађај који се тада десио и образложити значај тога догађаја за наше спасење.**

**Оперативни задаци часа:**

* Подсјетити ученике на Стари Завјет и Божије обећање Јеврејском народу о доласку Месије, Сина Божијег, који ће спасити изабрани народ од ропства.
* Обећање Адаму и Еви о доласку Спаситеља послије њиховог пада у гријех.
* Јављање и обраћање архангела Гаврила Пресветој Дјеви Марији, обећање да ће родити Сина Божијега и њена понизност пред Богом.
* Упутити ученике у значај празника Благовијести за хришћане и за спасење цјелокупног човјечанства.

**Облик рада: Фронтални**

**Очекивани исходи часа:**

* Ученици ће послије часа знати више о празнику Благовијести, када га и како прослављамо.
* Ученици ће знати објаснити колики је значај тога догађаја за спасење људи.

**Наставне методе: дијалошка, монолошка, рад на тексту, самостални рад ученика**

**Наставна средства: Икона, Свето Писмо, рачунар**

**Узајамна повезаност са другим предметима: Историја хришћанства, ликовна умјетност**

**СТРУКТУРА И ТОК ЧАСА**

**УВОДНИ ДИО (оквирно планирано вријеме 10 минута):**

* **Час почиње молитвом Оче наш.**
* **Најава нове наставне јединице.**
* **Понављање претходне наставне јединице и њено утврђивање. Обнављање знања о Јеванђељима, Делима Апостолским, Посланицама и Откровењу. Ученицима дати текст из Светог Писма које говори о Благовијестима и затражити од некога да прочита текст.**

**ГЛАВНИ ДИО (оквирно планирано вријеме 30 минута):**

* **Ученицима објаснити празник и догађај Благовијести, показати им какав је спасењски карактер празника и колика је важност његовог догађаја.**
* **Благовијести славимо 07. априла (непокретан празник), и то је један од великих Богородичних празника. Уколико се деси да се Благовијести и Васкрс славе у исти дан и исти датум тај се празник назива КИРОПАСХА.**
* **Показати икону Благовијести и затражити од некога да прочита текст из уџбеника.**
* **Молитва Богородице Дјево.**
* **Кратки квиз или тест о ономе што смо до сада научили из наставних јединица, као и из последње наставне јединице о Благовијестима.**

**ЗАВРШНИ ДИО (оквирно планирано вријеме 5 минута):**

* **Провјера квиза или теста (усмено) и исправљање могућих грешака.**
* **Ученици ће поновити најважније ствари из обрађене наставне јединице.**
* **По могућности оцијенити ученике.**
* **Час се завршава молитвом Богородице Дјево.**

**Вјероучитељ-свештеник:**

**Јереј Божидар Куртиновић**